CELEX: 32015D0382
Language: fi
Date: 2015-03-06 00:00:00
Title: Neuvoston päätös (YUTP) 2015/382, annettu 6 päivänä maaliskuuta 2015 , Libyan tilanteen johdosta määrättävistä rajoittavista toimenpiteistä annetun päätöksen 2011/137/YUTP muuttamisesta

7.3.2015   
            
            
               FI
            
            
               Euroopan unionin virallinen lehti
            
            
               L 64/38
            
         NEUVOSTON PÄÄTÖS (YUTP) 2015/382,
   annettu 6 päivänä maaliskuuta 2015,
   Libyan tilanteen johdosta määrättävistä rajoittavista toimenpiteistä annetun päätöksen 2011/137/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:
   
               (1)
            
            
               Neuvosto hyväksyi 28 päivänä helmikuuta 2011 päätöksen 2011/137/YUTP (1).
            
         
               (2)
            
            
               Neuvosto ilmaisi 20 päivänä lokakuuta 2014 huolensa Libyan tilanteesta ja ilmoitti olevansa valmis panemaan täytäntöön 27 päivänä elokuuta 2014 annetun Yhdistyneiden kansakuntien turvallisuusneuvoston, jäljempänä ’turvallisuusneuvosto’, päätöslauselman 2174 (2014) torjuakseen Libyan rauhaan ja vakauteen kohdistuvia uhkia. Neuvosto totesi, että väkivaltaan ja Libyan demokratian estämiseen tai heikentämiseen syyllistyneet on saatettava vastuuseen teoistaan.
            
         
               (3)
            
            
               Turvallisuusneuvoston päätöslauselmalla 2174 (2014) muun muassa laajennetaan päätöslauselman 1970 (2011) 22 kohdassa ja päätöslauselman 1973 (2011) 23 kohdassa vahvistetut matkustuskieltoa ja omaisuuden jäädyttämistä koskevat toimenpiteet koskemaan henkilöitä ja yhteisöjä, jotka tukevat toimia, jotka uhkaavat Libyan rauhaa, vakautta ja turvallisuutta taikka estävät tai heikentävät Libyan poliittisen muutoksen menestyksekästä toteutusta. Neuvoston päätöksellä 2014/727/YUTP (2) on muutettu päätöksen 2011/137/YUTP liitteitä I ja III tämän mukaisesti.
            
         
               (4)
            
            
               Turvallisuusneuvoston päätöslauselmassa 2174 (2014) vahvistettujen matkustuskieltoa ja omaisuuden jäädyttämistä koskevien toimenpiteiden soveltamisen perusteet olisi laajennettava koskemaan myös niitä henkilöitä ja yhteisöjä, joita ei ole merkitty päätöksen 2011/137/YUTP liitteisiin I tai III.
            
         
               (5)
            
            
               Unionin yleisen tuomioistuimen 24 päivänä syyskuuta 2014 asiassa T-348/13 (3)
                  Kadhaf Al Dam v. neuvosto antaman päätöksen mukaisesti Ahmed Mohammed Qadhaf Al-Damia koskeva merkintä olisi poistettava päätöksen 2011/137/YUTP liitteistä II ja IV. Lisäksi toistakin henkilöä koskeva merkintä olisi poistettava päätöksen 2011/137/YUTP liitteestä II. Lisäksi yhtä päätöksen 2011/137/YUTP liitteisiin II ja IV merkittyä henkilöä koskeva merkintä olisi saatettava ajan tasalle.
            
         
               (6)
            
            
               Päätös 2011/137/YUTP olisi näin ollen muutettava vastaavasti,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2011/137/YUTP seuraavasti:
   
               1)
            
            
               Lisätään 5 artiklan 1 kohtaan alakohta seuraavasti:
               
                           ”c)
                        
                        
                           henkilöt, jotka eivät kuulu tämän päätöksen liitteeseen I ja jotka osallistuvat toimiin tai tukevat toimia, jotka uhkaavat Libyan rauhaa, vakautta tai turvallisuutta taikka estävät tai heikentävät Libyan poliittisen muutoksen menestyksekästä toteutusta, muun muassa seuraavin tavoin:
                           
                                       i)
                                    
                                    
                                       sovellettavan ihmisoikeuksia koskevan kansainvälisen oikeuden tai kansainvälisen humanitaarisen oikeuden vastaisten toimien tai ihmisoikeusloukkausten suunnittelu, johtaminen tai toteutus Libyassa;
                                    
                                 
                                       ii)
                                    
                                    
                                       hyökkäysten suunnittelu, johtaminen tai toteuttaminen mitä tahansa Libyassa sijaitsevaa lentoasemaa, maaliikenneasemaa tai merisatamaa vastaan, Libyan valtion instituutiota tai laitosta vastaan tai Libyassa toimivaa ulkomaista edustustoa vastaan;
                                    
                                 
                                       iii)
                                    
                                    
                                       aseellisten ryhmittymien tai rikollisverkostojen tukeminen raakaöljyn tai minkä tahansa muiden Libyan luonnonvarojen laittomalla hyväksikäytöllä;
                                    
                                 
                                       iv)
                                    
                                    
                                       toimiminen luetteloon merkittyjen henkilöiden tai yhteisöjen hyväksi, puolesta tai johdolla,
                                    
                                 tämän päätöksen liitteessä II olevan luettelon mukaisesti.”
                        
                     
         
               2)
            
            
               Lisätään 6 artiklan 1 kohtaan alakohta seuraavasti:
               
                           ”c)
                        
                        
                           henkilöt ja yhteisöt, jotka eivät kuulu tämän päätöksen liitteeseen III ja jotka osallistuvat toimiin tai tukevat toimia, jotka uhkaavat Libyan rauhaa, vakautta tai turvallisuutta taikka estävät tai heikentävät Libyan poliittisen muutoksen menestyksekästä toteutusta, muun muassa seuraavin tavoin:
                           
                                       i)
                                    
                                    
                                       sovellettavan ihmisoikeuksia koskevan kansainvälisen oikeuden tai kansainvälisen humanitaarisen oikeuden vastaisten toimien tai ihmisoikeusloukkausten suunnittelu, johtaminen tai toteutus Libyassa;
                                    
                                 
                                       ii)
                                    
                                    
                                       hyökkäysten suunnittelu, johtaminen tai toteuttaminen mitä tahansa Libyassa sijaitsevaa lentoasemaa, maaliikenneasemaa tai merisatamaa vastaan, Libyan valtion instituutiota tai laitosta vastaan tai Libyassa toimivaa ulkomaista edustustoa vastaan;
                                    
                                 
                                       iii)
                                    
                                    
                                       aseellisten ryhmittymien tai rikollisverkostojen tukeminen raakaöljyn tai minkä tahansa muiden Libyan luonnonvarojen laittomalla hyväksikäytöllä;
                                    
                                 
                                       iv)
                                    
                                    
                                       toimiminen luetteloon merkittyjen henkilöiden tai yhteisöjen hyväksi, puolesta tai johdolla,
                                    
                                 tämän päätöksen liitteessä IV olevan luettelon mukaisesti.”
                        
                     
         2 artikla
   Muutetaan päätöksen 2011/137/YUTP liitteet II ja IV tämän päätöksen liitteen mukaisesti.
   3 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   
      Tehty Brysselissä 6 päivänä maaliskuuta 2015.
      
         
            Neuvoston puolesta
         
         
            Puheenjohtaja
         
         K. GERHARDS
      
   
   
      (1)  Neuvoston päätös 2011/137/YUTP, annettu 28 päivänä helmikuuta 2011, Libyan tilanteen johdosta määrättävistä rajoittavista toimenpiteistä (EUVL L 58, 3.3.2011, s. 53).
   
      (2)  Neuvoston päätös 2014/727/YUTP, annettu 20 päivänä lokakuuta 2014, Libyan tilanteen johdosta määrättävistä rajoittavista toimenpiteistä annetun päätöksen 2011/137/YUTP muuttamisesta (EUVL L 301, 21.10.2014, s. 30).
   
      (3)  Ei vielä julkaistu oikeustapauskokoelmassa.
   
      LIITE
      
                  1.
               
               
                  Poistetaan päätöksen 2011/137/YUTP liitteessä II olevasta luettelosta seuraavia henkilöitä koskevat merkinnät:
                  
                              ”6.
                           
                           
                              QADHAF AL-DAM, Ahmed Mohammed”
                           
                        
                              ”19.
                           
                           
                              ZIDANE, Mohamad Ali.”
                           
                        
            
                  2.
               
               
                  Poistetaan päätöksen 2011/137/YUTP liitteessä IV olevasta luettelosta seuraavaa henkilöä koskeva merkintä:
                  
                              ”8.
                           
                           
                              QADHAF AL-DAM, Ahmed Mohammed.”
                           
                        
            
                  3.
               
               
                  Korvataan päätöksen 2011/137/YUTP liitteissä II ja IV oleva seuraavaa henkilöä koskeva merkintä seuraavasti:
                  
                               
                           
                           
                              Nimi
                           
                           
                              Tunnistustiedot
                           
                           
                              Perusteet
                           
                           
                              Luetteloon merkitsemisen päivämäärä
                           
                        
                              ”1.
                           
                           
                              ABDULHAFIZ, Mas'ud, eversti (alias ABDULHAFID (sukunimi), Massoud (etunimi)).
                           
                           
                              Asema: Asevoimien komentaja
                              Syntymäaika: 1.1.1937
                              Syntymäpaikka: Tripoli, Libya
                           
                           
                              Kolmanneksi korkein asema asevoimissa. Merkittävä rooli sotilastiedustelussa.
                           
                           
                              28.2.2011”